Z A P I S N I K

1. sjednice Gradskog savjeta za uređenje prostora i zaštitu okoliša,

održane 23. lipnja 2022. godine, u vijećnici broj 2

zgrade Gradskog vijeća Grada Valpova, Matije Gupca 32, Valpovo

 Sjednica je počela s radom u 16,15 sati.

Nazočni: Josip Medved, predsjednik Gradskog savjeta za uređenje prostora i zaštitu okoliša, Bruno Čačić, član, Dario Novoselić, član, Sandra Bašić, članica, Miroslava Bakša, članica, Marko Vuksanić, pročelnik Upravnog odjela za gospodarstvo i društvene djelatnosti, Zvonko Barišić, pročelnik Ureda gradonačelnika – tajnik Grada i Damir Medved, viši stručni suradnik za lokalnu samoupravu.

Zapisnik na sjednici vodi Damir Medved.

Sjednicu je otvorio predsjednik Gradskog savjeta Josip Medved, nakon čega je pozdravio sve nazočne, utvrdio da je na sjednici prisutan dovoljan broj članova te da Gradski savjet može pravovaljano raditi i odlučivati, rekao da su članovi dobili Poziv s predložene tri točke Dnevnog reda te upitao ima li eventualnih prijedloga izmjena i/ili dopuna Dnevnog reda. Kako prijedloga nije bilo, predsjednik Gradskog savjeta daje na usvajanje sljedeći

d n e v n i r e d

1. Prijedlog Odluke o donošenju V. izmjena i dopuna Prostornog plana uređenja Grada Valpova

Izvjestitelj: Marko Vuksanić

1. Prijedlog Odluke o donošenju VII. izmjena i dopuna Urbanističkog plana uređenja Grada Valpova i stavljanju izvan snage Detaljnih planova na području grada Valpova

Izvjestitelj: Marko Vuksanić

1. Pitanja i prijedlozi

Dnevni red je jednoglasno usvojen (5 glasova „ZA“).

Prelazi se na rad po pojedinim točkama Dnevnog reda.

TOČKA 1. Prijedlog Odluke o donošenju V. izmjena i dopuna Prostornog plana uređenja Grada Valpova

 Predsjednik Gradskog savjeta Josip Medved daje riječ izvjestitelju Marku Vuksaniću. Marko Vuksanić obrazlaže sukladno materijalu za ovu točku Dnevnog reda koji je dostavljen u privitku Poziva za sjednicu. Predsjednik Gradskog savjeta otvara raspravu.

U raspravi su sudjelovali: Bruno Čačić, Josip Medved, Marko Vuksanić, Zvonko Barišić i Sandra Bašić.

Kako više nije bilo prijavljenih za raspravu, predsjednik Gradskog savjeta zatvara raspravu.

Predsjednik Gradskog savjeta daje na glasovanje da se Prijedlog Odluke o donošenju V. izmjena i dopuna Prostornog plana uređenja Grada Valpova uputi Gradskom vijeću na razmatranje i usvajanje – jednoglasno usvojeno (5 glasova „ZA“).

TOČKA 2. Prijedlog Odluke o donošenju VII. izmjena i dopuna Urbanističkog plana uređenja Grada Valpova i stavljanju izvan snage Detaljnih planova na području grada Valpova

 Predsjednik Gradskog savjeta Josip Medved daje riječ izvjestitelju Marku Vuksaniću. Marko Vuksanić obrazlaže sukladno materijalu za ovu točku Dnevnog reda koji je dostavljen u privitku Poziva za sjednicu. Predsjednik Gradskog savjeta otvara raspravu.

U raspravi su sudjelovali: Bruno Čačić, Josip Medved, Dario Novoselić, Marko Vuksanić, Zvonko Barišić i Sandra Bašić.

Kako više nije bilo prijavljenih za raspravu, predsjednik Gradskog savjeta zatvara raspravu.

Predsjednik Gradskog savjeta daje na glasovanje da se Prijedlog Odluke o donošenju VII. izmjena i dopuna Urbanističkog plana uređenja Grada Valpova i stavljanju izvan snage Detaljnih planova na području grada Valpova uputi Gradskom vijeću na razmatranje i usvajanje – jednoglasno usvojeno (5 glasova „ZA“).

TOČKA 3. PITANJA I PRIJEDLOZI

 Sandra Bašić upitala je da li Grad Valpovo može nešto učiniti vezano za čišćenje Karašice. Zvonko Barišić odgovorio je da je predmetno čišćenje u nadležnosti tvrtke Karašica – Vučica d.d. Donji Miholjac. Josip Medved rekao je da bi se mogla sazvati sjednica ovog radnog tijela po tom pitanju.

 Budući da više nije bilo pitanja i prijedloga predsjednik Gradskog savjeta Josip Medved zaključuje rad sjednice Gradskog savjeta za uređenje prostora i zaštitu okoliša u 16,55 sati.

KLASA: 029-01/22-01/7

URBROJ: 2158-7-1-22-2

Valpovo, 23. lipnja 2022. godine

Zapisničar Predsjednik Gradskog savjeta za prostorno

 uređenje i zaštitu okoliša

 Damir Medved Josip Medved